సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బోపన్న పేరు‌ అందుకే ‘అర్జున’కి పంపలేదా..?
పారమైన ప్రతిభ ఉన్నప్పటికీ గత కొంతకాలంగా రోహన్ బోపన్న నోటి దురుసుతో వివాదాస్పద వ్యాఖ్యలు చేస్తూ వార్తల్లో నిలుస్తున్నాడు.
TNN | Updated:
Aug 6, 2017, 01:57PM IST
అర్జున అవార్డు ఎంపికలో తన పేరుని ఉద్దేశపూర్వకంగానే పక్కన పెట్టారని భారత టెన్నిస్ క్రీడాకారుడు రోహన్ బోపన్న తాజాగా ఆరోపించాడు. ఈ అవార్డు కోసం ఇటీవల సిఫార్సులను ప్రభుత్వం కోరగా.. అఖిల భారత టెన్నిస్ సంఘం కావాలనే తన పేరుని ఆలస్యంగా పంపిందన్నాడు. మూడు రోజుల క్రితం రాజీవ్ ఖేల్ రత్న, అర్జున అవార్డు కోసం రూపొందించిన క్రీడాకారుల జాబితాని అవార్డు సెలక్షన్ కమిటీ ప్రకటించిన విషయం తెలిసిందే.
అపారమైన ప్రతిభ ఉన్నప్పటికీ గత కొంతకాలంగా రోహన్ బోపన్న నోటి దురుసుతో వివాదాస్పద వ్యాఖ్యలు చేస్తూ వార్తల్లో నిలుస్తున్నాడు. గత ఏడాది రియో ఒలింపిక్స్ సమయంలోనూ లియాండర్ పేస్&zwnj;తో జతకట్టనని రోహన్ బోపన్న చేసిన హడావుడి అంతా ఇంతా కాదు. అనంతరం గత డిసెంబరులో డేవిస్&zwnj;కప్ భారత్ జట్టు నుంచి బోపన్నని తొలగించారు. ఈ సమయంలో రోహన్ బోపన్న ఐటాపై విమర్శలు గుప్పించాడు. ఈ కారణాలతోనే అవార్డు కోసం బోపన్న పేరును ఆలస్యంగా టెన్నిస్ సంఘం సిఫార్సు చేసిందనే ఆరోపణలు వినిపిస్తున్నాయి.